கேள்வி: ரூசினின் சிவப்பு உப்பு - கட்டமைப்பு மற்றும் பிணைப்பு பற்றி நீங்கள் என்ன அறிந்துள்ளீர்கள்?
பதில்: ரூசின் சிவப்பு உப்பு எதிர்மின் அயனியானது ஒரு விளிம்பில் பகிரப்பட்ட பைடெட்ராஹெட்ரான் ஆகும். இதில் ஒரு இணை Fe (NO2) அலகுகள் ஒரு இணை சல்பைடு ஈந்தணைவிகளால் இணைக்கப்படுகின்றன. Fe-NO பிணைப்புகள் நேரியல் ரீதியானவை, மூன்று NO தொகுதிகள் எலக்ட்ரான் ஈனியாக செயல்படுகின்றன என்பதைக் குறிக்கிறது. எதிர்காந்தச் சேர்மம் 18-எலக்ட்ரான் விதி கீழ்ப்படிகிறது. மைய இரும்பு அணுவிற்கும் நைட்ரோசில் ஈனிக்கும் இடையிலான பல மின்சுமை-பரிமாற்றத் தொடர்புகளால் இந்த அணைவுச் சேர்மத்தில் அடர் சிவப்பு நிறம் ஏற்படுகிறது.
கேள்வி: ரூசினின் சிவப்பு உப்பு - தொகுப்பு முறை தயாரிப்பு குறித்து விரிவாக சொல்லுங்கள்.
பதில்: படிமம்:Sal_vermelho_roussin.png நைட்ரோபுரூசைடு அயனி ([Fe(CN)5NO]2&#x2212;) மற்றும் கந்தகத்திற்கு இடையிலான வேதிவினைகளை ஆய்வு செய்யும் போது பிரெஞ்சு வேதியியலாளர் Z. ரூசின் முதன்முதலில் இந்த உப்பைத் தயாரித்தார். சல்பைடு உப்புகள் இரும்பு நைட்ரோசில் ஆலைடுகளுடன் வினைபுரிவதால் இந்த உப்பைத் தயாரிக்கலாம். : Fe2I2(NO)4 + 2Li2S → Li2Fe2S2(NO)4 + 2LiI ரூசின் சிவப்பு உப்பைப் பெறுவதற்கான மற்றொரு வழி, தொடர்புடைய சேர்மமான ரூசினின் கருப்பு உப்பின் K[Fe4S3(NO)7] கரைசலைப் பொருத்தமான காரத்தைப் பயன்படுத்தி காரத்தன்மையுடையதாக்குவதாகும். : 2K[Fe4S3(NO)7] + 4KOH → 3K2[Fe2S2(NO)4] + 2Fe(OH)2 + 2NO மற்றொரு செயல்முறையானது சோடியம் (அல்லது பொட்டாசியம் நைத்திரைற்று, அஸ்கார்பிக் அமிலம், அன்னபேதி, சோடியம் சல்பைடு மற்றும் சோடியம் (மற்றும் பொட்டாசியஂ ஐதராக்சைடு) ஆகியவற்றை இந்த வரிசையில் வினைபுரியச் செய்வது ஆகும். அஸ்கார்பிக் அமிலம் ஒரு அமிலமாக்கியாகவும், ஒடுக்கும் காரணியாகவும் செயல்படுகிறது, நைட்ரைட்டை நைட்ரஸ் அமிலமாக மாற்றி, பின்னர் அதை நைட்ரஜன் மோனாக்சைடாக ஒடுக்குகிறது, இது இரும்பு அயனிகளுடன் நைட்ரோசில் அணைவுச் சேர்மத்தை உருவாக்கும், இது ஒரு நடுநிலையான ஊடகத்தில் சல்பைடு வினைபுரிந்து ரூசின் சிவப்பு உப்பை கொடுக்கும். : 2FeSO4 + 4HNO2 + 3C6H8O6 + 2Na2S + 2NaOH → Na2[Fe2S2(NO)4] + 3C6H6O6 + 2Na2SO4 + 6H2O எசுத்தர்களைப் பெற, உப்பானது ஆல்கைலேற்றம் செய்யப்படுகிறது. : Li2Fe2S2(NO)4 + 2 RX → Fe2(SR)2(NO)4 + 2 LiX தயோல் அல்லது தயோசல்பேட் Fe2 (NO′4) வினைபுரிவதிலிருந்து எசுத்தர்களை எளிதில் தயாரிக்கலாம்.